пневмококови инфекции
информация за заболяването пневмококови инфекции
нарастващата устойчивост на пневмококите към обичайно използваните антибиотици подчертава необходимостта от прилагането на ваксини за контрол на причиняваните от тях инфекции. streptococcus pneumoniae е водещ етиологичен фактор на тежки заболявания и смърт при деца под 5 г. по данни на сзо от 2005 г. всяка година по света от пневмококови инфекции умират 1,6 млн. деца, вкл. 0,7-1 млн. под 5-годишна възраст. в европа и сащ streptococcus pneumoniae е причинител на около 30-50% от пневмониите, налагащи болнично лечение. тежки пневмонии и менингити са най-честите заболявания, предизвикани в резултат на пневмококовите инфекции.

информация за ваксината срещу пневмококови инфекции
у нас пневмококовата ваксина е задължителна за кърмачетата и препоръчителна при определени категории (лица над 50-годишна възраст, лица с имунодефицит, hiv и др.). нежеланите реакции се изразяват в леки и преходни локални реакции: болка и зачервяване на инжекционното място, особено след 2-рата доза.
повече за състава на ваксината срещу пневмококови инфекции можете да прочетете тук.